6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 78 της 18/29 Ιαν. 1966 (ΦΕΚ Α΄ 19)  Περί καταργήσεως της Ειδικής Υπηρεσίας Στεγαστικής Αποκαταστάσεως Σεισμοπλήκτων Ολυμπίας του Νομού Ηλείας. ΄Εχοντες υπ’ όψει τας διατάξεις του εδαφ. β΄ της παρ. 3 του άρθρ. 16 του Νόμ. 4467/1965 «περί ιδρύσεως κλπ.» την υπ’ αριθ. 836/65 γνωμοδότησιν του Α.Σ.Δ.Υ. ως και την υπ’ αριθ. 1035/1965 ομοίαν του Συμβουλίου της Επικρατείας, προτάσει των Ημετέρων επί του Συντονισμού, Οικονομικών, Δημοσίων ΄Εργων και Κοινωνικής Προνοίας Υπουργών, απεφασίσαμεν και διατάσσομεν: ΄Αρθρον μόνον.-1.Εκ των προβλεπομένων υπό των διατάξεων της παρ. 1 του άρθρου μόνου του υπ’ αριθ. 549/65 Β.Δ/τος «περί συστάσεως προσωρινών υπηρεσιών κλπ.» (ΦΕΚ 124/29.6.65) προσωρινών υπηρεσιών καταργείται υπό στοιχ. Β΄ Ειδική Υπηρεσία στεγαστικής αποκαταστάσεως σεισμοπλήκτων Ολυμπίας του Νομού Ηλείας. 2.Η αρμοδιότης της υπηρεσίας ταύτης περιέρχεται η μεν αναφερομένη εις την περιφέρειαν Ολυμπίας εις το Κέντρον Κοινωνικής Προνοίας Ηλείας και την Δ/νσιν Τεχνικών Υπηρεσιών Ηλείας, η δε εις την περιφέρειαν της Επαρχίας Τριφυλίας του Νομού Μεσσηνίας εις το Κέντρον Κοιν. Προνοίας Μεσσηνίας και την Δ/νσιν Τεχνικών Υπηρεσιών Μεσσηνίας. 3.Διοικητικοί και τεχνικοί υπάλληλοι της καταργουμένης ως άνω υπηρεσίας, προσληφθέντες δυνάμει των διατάξεων του άρθρ. 14 του υπ’ αριθ. 460/65 Β.Δ/τος, μεταφέρονται αντιστοίχως εις το Κέντρον Κοινωνικής Προνοίας και την Διεύθυνσιν Τεχνικών Υπηρεσιών νομού Ηλείας, μεταφερομένων, επίσης αντιστοίχως και των συσταθεισών επί τη βάσει των αυτών ως άνω διατάξεων και υπ’ αυτών κατεχομένων προσωρινών θέσεων. Εις τους αυτούς Υπουργούς, ανατίθεμεν την δημοσίευσιν και εκτέλεσιν του παρόντος.   